Worker dies due to soil collapse - Jaipur News in Hindi - मिट्टी ढहने से मजदूर की मौत | Patrika Hindi News
Worker dies due to soil collapse
Lalit Tiwari | Updated: 11 Oct 2019, 09:27:28 PM (IST) Jaipur, Jaipur, Rajasthan, India
जयपुर में करधनी थाना इलाके के लालचंदपुरा में सीवरेज की कुई खोदते समय मिट्टी ढहने से एक मजदूर की मौत हो गई, जबकि उसका भाई घायल हो गया।
जयपुर में करधनी थाना इलाके के लालचंदपुरा में सीवरेज की कुई खोदते समय मिट्टी ढहने से एक मजदूर की मौत हो गई, जबकि उसका भाई घायल हो गया। आस-पास के लोगों ने एक मजदूर को सुरक्षित निकालकर अस्पताल भिजवाया। पुलिस मामले की जांच कर रही है। थानाप्रभारी रामकिशन विश्नोई ने बताया कि मृतक कालू मीणा मूलत: बूंदी का रहने वाला था और यहां अपने भाई बाबूलाल के साथ सीवरेज की कुई खोद रहा था। इसी दौरान पास वाली कुई का मलबा भी उस गड्ढ़े में आ गया। जिससे दो मजदूर फंस गए। मौके पर एकत्रित हुए लोगों ने एक मजदूर को सुरक्षित निकाल लियाए लेकिन दूसरा मजदूर बुंदी निवासी कालूराम मीणा मलबे के अंदर दब गया। सूचना मिलने पर मौके पर पहुंची करधनी थाना पुलिस व सिविल डिफेंस की टीमों ने करीब आधे घंटे बाद मलबा हटाकर कालूराम के शव को बाहर निकालकर कांवटिया अस्पताल पहुंचाया। जहां से पोस्टमार्टम करवाकर परिजनों को सुपुर्द कर दिया।
kardhani police majdur dabe mitti mout police